cyanic-selkie/wikianc huggingface dataset:
নান্দুরা
জনসংখ্যার উপাত্ত
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে নান্দুরা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ম্যাগডালেনা স্টফেলস হত্যাকাণ্ড
thumb|ম্যাগডালেনা স্টফেলস
হত্যাকাণ্ড
১৭ বছর বয়সী বিদ্যালয়ের ছাত্রী স্টফেলসের দেহ পাওয়া গিয়েছিল দয়িদ বেজুইডেনহাউট উচ্চ বিদ্যালয়ের কাছে নদীর তীরে। ধর্ষন এবং হত্যা করে তাকে ফেলে রাখা হয়েছিল। পরে সেই একই দিন, একজন পুলিশ অফিসার দেখতে পেলেন, জুনিয়াস ফিলিপাস (৩২) নামে এক ব্যক্তি একই নদীর তীরে কাপড় ধুচ্ছে। স্টফেলসের মৃতদেহ যেখান থেকে পাওয়া গিয়েছিল সেখান থেকে এর দূরত্ব ছিল প্রায় ৩০০ থেকে ৫০০ মিটার। পুলিশ অফিসারটির মনে হয়েছিল তার হাঁটু ও পিঠে আঁচড়ের চিহ্ন দেখা যাচ্ছে এবং জামাকাপড়ের উপর রক্তের দাগ আছে, এর পর ওই হামলার সঙ্গে জড়িত থাকার অভিযোগে পুলিশ অফিসার ফিলিপাসকে গ্রেফতার করেন।
পরবর্তী প্রতিক্রিয়া
দ্য নামিবিয়ান এই অপরাধকে "২০১০ সালে নামিবিয়ায় দাখিল হওয়া নারী ও শিশুদের বিরুদ্ধে সহিংসতার সবচেয়ে উল্লেখযোগ্য ঘটনা" হিসাবে বর্ণনা করেছিল। উইন্ডহোক অবজারভার উল্লেখ করেছিল যে "ফিলিপাসের গ্রেপ্তার লিঙ্গ-ভিত্তিক সহিংসতার বিরুদ্ধে জনসাধারণের মধ্যে উত্তেজনা ছড়িয়েছে।" ১০ টি বিদ্যালয়ের শিক্ষার্থী সহ প্রায় ৩০০০ মানুষ স্টফেলসের স্কুল থেকে কাটুতুরায় ম্যাজিস্ট্রেটের আদালতে পর্যন্ত মিছিল করে গিয়েছিল। তারা স্টফেলসের ধর্ষণ ও তাঁর হত্যার প্রতিবাদ করে ডেপুটি প্রসিকিউটর জেনারেল জনি ট্রুটার এর কাছে একটি দরখাস্ত জমা দিয়েছিল, যেখানে নামিবিয়ান শিশুদের উপর সহিংস অপরাধের উচ্চ হারের উল্লেখ করা ছিল। দ্য সাউদার্ন টাইমস প্রতিবেদন প্রকাশ করে বলেছিল যে স্টফেলস হত্যাকাণ্ড "নামিবিয়ায় মৃত্যুদণ্ড পুনর্বহাল করার বিষয়ে বিতর্ক উসকে দিয়েছে"।
ফরেনসিক প্রমাণের মূল্যায়ন প্রায় এক বছর স্থায়ী হয়েছিল। ফলাফলের ভিত্তিতে ফিলিপাসকে অপরাধের সাথে যুক্ত করা যায়নি এবং তার বিরুদ্ধে অভিযোগ প্রত্যাহার করা হয়েছিল। ২০১১ সালের মে মাসে সে হেফাজত থেকে মুক্তি পায়।
ফিলিপাস ২০১৩ সালে নামিবীয় পুলিশের বিরুদ্ধে তাকে বেআইনি গ্রেফতার, বেআইনি আটক এবং তার প্রতি বিদ্বেষপূর্ণ অভিযোগ দায়েরের বিরুদ্ধে মামলা করেছিল। ২০১৬ সালে এই ধরনের দাবির ক্ষেত্রে এক বছরের সংবিধানের সীমাবদ্ধতার কারণে উইন্ডহোক আদালত প্রথম দুটি অভিযোগকে খারিজ করে দিয়েছিল। তৃতীয় দাবির শুনানি আদালতে এখনো হয়নি। এদিকে, তদন্তকারীরা আশঙ্কা করছেন যে মামলাটি অমীমাংসিত মামলার পর্যায়ে চলে গেছে।
২০১৩ সালে উইন্ডহোকের খোমাসডাল শহরতলির একটি পায়ে চলা সেতুর নামকরণ করা হয় ম্যাগডালেনা স্টফেলসের নামে। সেতুটি দয়িদ বেজুইডেনহাউট উচ্চ বিদ্যালয়ের কাছাকাছি অবস্থিত যেখানে স্টফেলস একজন শিক্ষার্থী ছিলেন এবং এটি আরেববুশ নদীর উপর দিয়ে গেছে যেখানে খুনের ঘটনা ঘটেছিল। আশা করা হচ্ছে ভবিষ্যতে সেতুটির কারণে আশেপাশের ঝোপঝাড়ে অপরাধ হওয়া কমবে।
হিলির যুদ্ধ
হিলির যুদ্ধ বা বগুড়া যুদ্ধ ছিল ১৯৭১ সালের বাংলাদেশের স্বাধীনতা যুদ্ধের অন্যতম ঘটনা। এই যুদ্ধ তৎকালীন পূর্ব পাকিস্তানের (বর্তমান বাংলাদেশ) সবচাইতে আলোচিত যুদ্ধ। ২৩ নভেম্বর, ১৯৭১ থেকে ১১ ডিসেম্বর, ১৯৭১ পর্যন্ত হিলির যুদ্ধ সংঘটিত হয়। উল্লেখ্য যে ১৯৭১-এর ১৬ ডিসেম্বর পাকিস্তানি বাহিনীর আত্মসমর্পণের মাধ্যমে পূর্ণাঙ্গরূপে যুদ্ধের সমাপ্তি ঘটে।
যুদ্ধ
বাংলাদেশ-ভারত যৌথ বাহিনীর মূল লক্ষ্য ছিল পূর্ব পাকিস্তান এর উত্তরাঞ্চল থেকে পাকিস্তানি সৈন্য হটিয়ে বগুড়াকে নিজেদের নিয়ন্ত্রণে নেওয়া। আর বগুড়ায় প্রবেশের সবচাইতে সুবিধাজনক অঞ্চল হচ্ছে "হিলি"। পাকিস্তান দুর্গের সম্মুখ যুদ্ধে উভয় পক্ষের ব্যাপক ক্ষয়ক্ষতি হয়। অতঃপর ভারতীয় সেনাবাহিনী পাকবাহিনীর পেছন থেকে বাধার সৃষ্টি করে যা ফোর-এফএফ ব্যাটেলিয়নকে বগুড়ার হিলি প্রতিরোধ বাতিল করতে বাধ্য করে।
পাকিস্তানি সেনাবাহিনী
পাকিস্তানি বাহিনীর এরিয়া অব রেস্পন্সিবিলিটি (এওআর) ছিল বিগ্রেডিয়ার (পরবর্তীতে জেনারেল হিসেবে অবসরপ্রাপ্ত) তাজাম্মুল হুসেইন মালিক এর নেতৃত্বাধীন ২০৫ বিগ্রেডের অধীনে। মাত্র চারদিন পূর্বে তিনি এই বিগ্রেডে যোগদান করেন, যখন তিনি পাক সৈন্যদের জিএইচকিউ, রাওয়ালপিন্ডি ছাড়তে সহায়তা করেন এবং তাদের পূর্ব পাকিস্তানে নেতৃত্ব দেন। বিগ্রেডিয়ার তাজাম্মুল এক শক্ত প্রতিরোধের সৃষ্টি করেন যা বিভিন্ন শিবির থেকে প্রশংসা অর্জন করে।
যুদ্ধে উল্লেখযোগ্য ঘটনা
তাজাম্মুল হুসেইন মালিক রেললাইন এর আশেপাশে এবং রেলওয়ে স্টেশন কমপ্লেক্সে নজরদারির ব্যবস্থা করেন। পূর্ব পাকিস্তানে প্রবেশের সমস্ত পথে এই প্রতিরোধী অবস্থান নেয়া হয়। সমগ্র ভারতীয় ডিভিশন এবং মুক্তিবাহিনী যতক্ষণ না পর্যন্ত হিলি-র দিকে বাইপাস করে এগিয়ে গিয়ে পেছন থেকে বাঁধার সৃষ্টি করে, ততক্ষণ পর্যন্ত পাকবাহিনী লড়াই করে। অতঃপর বিগ্রেডিয়ার তাজাম্মুল হক মালিক ধ্বংস হওয়ার হাত থেকে রক্ষা পেতে হিলি থেকে সৈন্য প্রত্যাহার করেন।
যৌথবাহিনীর ব্যাপক সংখ্যক মুক্তিবাহিনী এবং ভারতীয় সেনা বগুড়াকে চারপাশ থেকে ঘিরে রেখেছিল। তবে ব্রিগ্রেডিয়ার তাজাম্মুল ১৬ ডিসেম্বরে পূর্ব পাকিস্তান কমান্ড ঢাকা দখলের পরও প্রতিরোধ চালিয়ে যান। তিনি পতাকা ও তারকা সংবলিত স্টাফ গাড়িতে করে বগুড়ার রাস্তায় রাস্তায় ঘুরে তার সৈন্যদের যুদ্ধ চালিয়ে যেতে অনুপ্রেরণা দিয়ে যান। তারপর ভারতীয় সেনাবাহিনী সমগ্র বগুড়া শহর ঘিরে ফেলে। ৫০ জনের মত ওআরসহ বিগ্রেড মেজর আত্মসমর্পণ করলেও তাজাম্মুল হক তখনও আত্মসমর্পণ এর সুযোগ প্রত্যাখ্যাত করেন।
বিগ্রেডিয়ার তাজাম্মুল তখন তার বাকি সৈন্যদের ছোট ছোট দলে ভাগ হয়ে নোয়াগঞ্জে ছড়িয়ে যেতে নির্দেশ দেন। সেখানে তার একটি দল তখনো যুদ্ধ চালিয়ে যাচ্ছিল। ইতোমধ্যে, সড়কপথে তার গাড়ি আচমকা আক্রমণের শিকার হয়, তিনি ও তার সহসৈন্য গুরুতর আহত হন। মুক্তিবাহিনী তাদের আটক করে এবং নির্যাতনের জন্য আদেশ দেয়। তার হাত ভেঙে যাওয়া এবং মাথা থেঁতলে যাওয়ায় তাকে ইন্ডিয়ান আর্মি হাসপাতালে নিয়ে যাওয়া হয়। বিগ্রেডের এই অবস্থায়ও বিগ্রেডিয়ার তাজাম্মুলের আত্মসমর্পণ নাকচ করে দেয়ায়, মেজর জেনারেল নাজের শাহ ১৮ ডিসেম্বর,১৯৭১ এ নাটোর থেকে বিশেষ ভাবে এসে পৌছান। বন্দিদশা থেকে ফিরে আসার পর, তাজাম্মুল হুসেইন মালিক, যিনি পূর্ব পাকিস্তানে যুদ্ধে অংশগ্রহণকারী ৩২ বা তার বেশি বিগ্রেডিয়ারদের মধ্যে একমাত্র, তাকে মেজর জেনারেল পদে উন্নীত করা হয়।
তাৎপর্য
হিলির যুদ্ধে উভয় পক্ষের ব্যপক ক্ষয়ক্ষতি সাধিত হওয়ায় এটি বিশেষভাবে তাৎপর্যপূর্ণ। উল্লেখ্য যে, এ যুদ্ধের উভয় পক্ষের সেনারাই নিজ নিজ দেশের সর্বোচ্চ সামরিক সম্মান লাভ করে। ২০ ভারতীয় মাউন্টেন ডিভিশনের এক অন্যতম পদাতিক ব্যাটেলিয়ন ৫/১১ গোরখা রাইফেলস নিজেদের স্বাতন্ত্র্য লাভ করে, পরবর্তীতে ভারতীয় ব্যাটেলিয়নের কমান্ডিং অফিসার বগুড়া যুদ্ধ সম্মান লাভ করে। এছাড়াও লেফটেন্যান্ট কর্নেল এফ টি দায়াস ভারতীয় আর্মির লেফটেন্যান্ট জেনারেল পদে উন্নিত হন।এছাড়াও, মেজর জে বি এস যাদব লেফটেন্যান্ট জেনারেল, মেজর অভিজিৎ মামিক বিগ্রেডিয়ার, ক্যাপ্টেন বি কে বোপান্না ভারতীয় আর্মদ ফোর্সের লেফটেন্যান্ট জেনারেল পদে উন্নিত হন। এসবই ছিল সশস্ত্র বাহিনীর জন্য অসামান্য সম্মান।
এই যুদ্ধ আরো একটি বিশেষ কারণে সমালোচিত। এ যুদ্ধ পাক-ভারত যুদ্ধের আনুষ্ঠানিকভাবে শুরু হবার আগে শুরু হয় এবং পাকিস্তানের লিখিত সমর্পণ পর্যন্ত সংঘটিত হয়।
রাজকুমারী আলিয়া বিনতে হোসেন
প্রিন্সেস আলিয়া বিনতে হোসেন (জন্মঃ ১৩ ফেব্রুয়ারি, ১৯৫৬) হলেন জর্ডানের বাদশাহ হোসেনের বড় মেয়ে। তার মায়ের নাম শরীফা দিনা বিনতে আবদুল-হামিদ। শরীফা দিনা ছিলেন বাদশাহ হোসেনের প্রথম স্ত্রী।
শিক্ষা
প্রিন্সেস আলিয়া তার প্রাথমিক শিক্ষা আম্মানের আহলিয়্যাহ স্কুল ফর গার্লস অ্যান্ড রোজারি কলেজে গ্রহণ করেন। তারপর ইংল্যান্ডের সিবটন পার্ক স্কুলে পড়াশোনা ১৯৬৮ সাল পর্যন্ত। কেন্টের বেনেডেন স্কুলে তিনি এক বছর কাটান। তারপর আরবি, ইংরেজি এবং ফরাসিতে মিলফিল্ড স্কুল থেকে এ লেভেল পাশ করেন ১৯৭২ সালে। প্রিন্সেস আলিয়া ১৯৭৭ সালে জর্ডান বিশ্ববিদ্যালয় থেকে ইংরেজি সাহিত্যে স্নাতক ডিগ্রি অর্জন করেন।
বিবাহ
প্রিন্সেস আলিয়া ১৯৭৭ সালের ১২ এপ্রিল রাঘাদান প্রাসাদে লেফটেন্যান্ট-কর্নেল নাসের ওয়াসফি মির্জা (জন্মঃ ১৯৪৫) কে বিয়ে করেছিলেন। তাদের একটি ছেলে রয়েছে।
১৯৮৮ সালে আলিয়া ও মির্জার তালাক হয়েছিল। ১৯৮৮ সালের ৩০ জুলাই তিনি আম্মানে সাইয়্যেদ মোহাম্মদ আল-সালেহকে ( সাইয়্যেদ ফরিদ আল- সালেহির বড় ছেলে) বিয়ে করেন। তাদের দুটি সন্তান আছে:
প্রিন্সেস আলিয়া ও তার বোন জেইন পরস্পরের জা।
জীবন ও কার্যক্রম
প্রিন্সেস আলিয়া ক্রিস্টাল বেনেট ওবিইয়ের অধীনে ব্রিটিশ প্রত্নতত্ত্ব স্কুলের সাথে নিবন্ধক এবং শিল্পী হিসাবে কাজ করেছিলেন। ১৯৮০-এর দশকে ফখরেন্নেসা জাইদ আর্ট গ্রুপের সদস্য হন। আরবীয় ঘোড়া সংরক্ষণের জন্য জর্দানের রয়্যাল স্ট্যাবলস-এর পরিচালক হিসাবে আলিয়া ১৯৮৮ সালে (বর্তমানে একটি বার্ষিক ইভেন্ট) " অ্যারাবিয়ান হর্স অ্যাট হোম" উৎসব শুরু করেছিলেন। এছাড়া ঘোড়াগুলির জন্য মধ্য প্রাচ্য চ্যাম্পিয়নশিপের আয়োজন করেছিলেন। তিনি একটি বেসরকারী  সংস্থা প্রিন্সেস আলিয়া ফাউন্ডেশনও প্রতিষ্ঠা করেছেন। এর নীতি হলো "সৃষ্টির প্রতি সম্মান ও সমবেদনা"। ২০১১ সালে তিনি পশু কল্যাণ এবং মানবাধিকারের মধ্যে সুস্পষ্ট সম্পর্ক তুলে ধরে "আজকের বিশ্বে ঘোড়া ও মানুষের মধ্যে সম্পর্ক" শীর্ষক ওয়ার্ল্ড আরবীয় হর্স অর্গানাইজেশন (ডাব্লুএইচএ) সম্মেলনে মূল বক্তব্য প্রদান করেছিলেন।
প্রিন্সেস আলিয়া ১৯৮৭ সাল থেকে ২ ড্যান ব্ল্যাক বেল্ট তাইকোয়ান্দো ধরে রেখেছেন। অশ্বারোহণ ঘোড়া প্রজনন, আরবীয় ঘোড়া নির্বাচন, স্ট্যাম্প সংগ্রহ, পড়া এবং সাধারণভাবে ক্রীড়া পছন্দ করেন। তার কাছে অশ্বারোহিতা একটি পারিবারিক আবেগের বিষয়। তার বৈমাত্র্যেয় বোন প্রিন্সেস হায়া বিনতে হোসেন, ইন্টারন্যাশনাল ফেডারেশন ফর ইকুয়েস্ট্রিয়ান স্পোর্টসের প্রাক্তন সভাপতি এবং আন্তর্জাতিক অলিম্পিক কমিটির সদস্য।
== উল্লেখযোগ্য প্রকাশিত রচনাগুলি ==
রিপন নাথ
রিপন নাথ হলেন একজন বাংলাদেশী শব্দ প্রকৌশলী। তিনি তিনবার শ্রেষ্ঠ শব্দগ্রাহক বিভাগে জাতীয় চলচ্চিত্র পুরস্কার অর্জন করেছেন।
জীবনী
রিপন নাথ এশিয়াটিক ধ্বনিচিত্রে প্রায় দশ বছর কাজ করেছেন। তার প্রথম কাজ ছিল অমিতাভ রেজার একটি প্রামাণ্যচিত্রে। বিজ্ঞাপনচিত্রে তার প্রথম কাজের নির্দেশকও ছিলেন অমিতাভ রেজা। বিজ্ঞাপনচিত্রে তার অভিষেক ঘটেছিল সানসিল্কের একটি বিজ্ঞাপনচিত্রের মাধ্যমে।
বড়পর্দায় রিপন নাথের অভিষেক ঘটে ব্যাচেলর এর মাধ্যমে। বাংলাদেশি চলচ্চিত্র ছাড়াও তিনি ভারতীয় চলচ্চিত্র সিতারা তেও কাজ করেছেন।
রিপন নাথ জাতীয় চলচ্চিত্র পুরস্কার ২০১২ এ চোরাবালি চলচ্চিত্রের জন্য সেরা শব্দগ্রাহকের পুরস্কার জিতেছিলেন।  তিনি জাতীয় চলচ্চিত্র পুরস্কার ২০১৬ এ আয়নাবাজি চলচ্চিত্রের জন্য  সেরা শব্দগ্রাহকের পুরস্কার জিতেছিলেন।   এরপর, তিনি ঢাকা অ্যাটাক চলচ্চিত্রের জন্য জাতীয় চলচ্চিত্র পুরস্কার ২০১৭ এ সেরা শব্দগ্রাহকের পুরস্কারে ভূষিত হন।   এছাড়া, সার্ক চলচ্চিত্র উৎসব ২০১৯ এ ফাগুন হাওয়ায় চলচ্চিত্রের জন্য তিনি সেরা শব্দ পরিকল্পনার পুরস্কার জিতেছিলেন।
জাতীয় শরিয়া কাউন্সিল
জাতীয় শরিয়া কাউন্সিল হলো বাংলাদেশের নেতৃস্থানীয় আলেমদের নিয়ে গঠিত একটি ঐক্য প্রয়াসী ইসলামি সংগঠন। ১৯৯৮ সালের ১৫ ডিসেম্বর এটি গঠিত হয়। বায়তুল মোকাররম জাতীয় মসজিদের খতিব উবায়দুল হক এই সংগঠনের সভাপতি ছিলেন। বাংলাদেশে ইসলামি শক্তিসমূহের ঐক্যের জন্য এটি অন্যতম প্ল্যাটফর্ম হিসেবে বিবেচিত হয়। এই কাউন্সিলের নীতি ছিল, "ইত্তেহাদ মাআল ইখতেলাফ" অর্থাৎ মতভেদ সহ ঐক্য। প্রয়োজনে ভিন্ন ভিন্ন দল ও সংগঠন, মতভেদ বহাল থাকলেও ইসলাম বিরোধী শক্তির মোকাবেলায় সকলে ঐক্যবদ্ধ হওয়া।
প্রেক্ষাপট
বাংলাদেশে ইসলামি ঐক্য প্রক্রিয়ার অংশ হিসেবে ১৯৯৮ সালের ১৫ ডিসেম্বর ঢাকায় ৬৩ জন নেতৃস্থানীয় আলেম ও বুদ্ধিজীবিকে নিয়ে একটি সম্মেলন অনুষ্ঠিত হয়। এতে আযীযুর রহমান কায়েদের সভাপতিত্বে জাতীয় শরিয়া কাউন্সিল গঠনের স্বীদ্ধান্ত গৃহীত হয়। বাংলাদেশের জাতীয় মসজিদ বায়তুল মোকাররমের খতিব উবায়দুল হককে প্রধান আহ্বায়ক করে জাতীয় শরিয়া কাউন্সিলের আহ্বায়ক কমিটি গঠিত হয়। এই কমিটির সদস্যদের মধ্যে রয়েছেন: উবায়দুল হক, আজিজুল হক, শাহ আহমদ শফী, আযীযুর রহমান কায়েদ, আব্দুস সুবহান, মুহিউদ্দীন খান, হারুন ইসলামাবাদী, ফজলুল হক আমিনী, দেলাওয়ার হোসাইন সাঈদী প্রমুখ। সাঈদ আহমাদ মুজাদ্দেদীকে প্রধান করে জাতীয় শরিয়া কাউন্সিলের একটি লিয়াজোঁ কিমিটি গঠিত হয়। এই কমিটির সদস্যদের মধ্যে রয়েছেন: সাঈদ আহমাদ মুজাদ্দেদী, কামালুদ্দীন জাফরী, আব্দুল্লাহ জাহাঙ্গীর, আখতার ফারুক, আতাউর রহমান খান, রুহুল আমিন খান প্রমুখ।
বার্ষিক সম্মেলন, ২০০৩
আজিজুল হক, আব্দুল কাহহার সিদ্দীকি, শাহ আহমদ শফী, আযীযুর রহমান কায়েদ, আব্দুল মান্নান জাতীয় শরিয়া কাউন্সিলের পৃষ্ঠপোষক মনোনীত হন।
২০০১ সালের ১০ জুলাই পুরানা পল্টনে মুহিউদ্দীন খানের সভাপতিত্বে একটি বৈঠক অনুষ্ঠিত হয়। উক্ত বৈঠকে ৯ সদস্য বিশিষ্ট একটি মজলিসে আমেলা (কর্ম-পরিষদ) গঠিত হয়। মজলিসে আমেলার সদস্যদের মধ্যে রয়েছেন: উবায়দুল হক, মুহিউদ্দীন খান, সাঈদ আহমাদ মুজাদ্দেদী, আব্দুস সুবহান প্রমুখ।
২০০১ সালের ৯ আগস্ট উবায়দুল হকের সভাপতিত্বে শরীয়াহ কাউন্সিলের বৈঠক অনুষ্ঠিত হয়। সভায় রেডিও-টিভিতে ইসলামের বিরুদ্ধে অপ্রপ্রচার বন্ধ করা, ইসলামি শিক্ষা ব্যবস্থা চালু করা, ভাস্কর্যের নামে মূর্তি নির্মাণ বন্ধ করা ও যে সকল আলেম জেলে রয়েছেন তাদেরকে মুক্ত করার প্রচেষ্টা জোরদার করার সিদ্ধান্ত গৃহীত হয়।
২০০২ সালের ১০ সেপ্টেম্বর মুহিউদ্দীন খানের সভাপতিত্বে একটি বৈঠক অনুষ্ঠিত হয়। উক্ত বৈঠকে জাতীয় শরিয়া কাউন্সিল বাংলাদেশের উদ্যোগে একটি জাতীয় ভিত্তিক ওলামা-মাশায়েখ সম্মেলন ও প্রয়োজনীয় প্রস্তুতি গ্রহণের সর্বসম্মতিক্রমে সিদ্ধান্ত গৃহীত হয় এবং এ জন্য সাঈদ আহমাদ মুজাদ্দেদী, যাইনুল আবেদীন, আব্দুল কুদ্দুস ও আব্দুল লতিফ নিযামীর সমন্বয়ে একটি প্রস্তুতি কমিটি গঠন করা হয়।
২০০২ সালের ৩ নভেম্বর মুহিউদ্দীন খানের সভাপতিত্বে একটি বৈঠক অনুষ্ঠিত হয়। উক্ত বৈঠকে জাতীয় সম্মেলনের কার্যক্রমের অগ্রগতি পর্যালোচনা করা হয় এবং খতিব উবায়দুল হকের বিশেষ দাওয়াতনামা নিয়ে ওলামাদের সাথে যোগাযোগ করার সিদ্ধান্ত গৃহীত হয়। পরবর্তীতে সিদ্ধান্ত অনুযায়ী উবায়দুল হক ও সাঈদ আহমাদ মুজাদ্দিদীর স্বাক্ষরিত চিঠি নিয়ে ওলামাদের সাথে যোগাযোগ করা হয়।
২০০৩ সালের ১ জানুয়ারি ঢাকায় জাতীয় শরিয়া কাউন্সিল বাংলাদেশের জাতীয় ওলামা-মাশায়েখ সম্মেলন অনুষ্ঠিত হয়। উক্ত সম্মেলনে সভাপতিত্ব করেন খতিব উবায়দুল হক। সম্মেলনে ৬৭ জন আলেম অংশগ্রহণ করেন। উদ্বোধনী ভাষণ দেন উবায়দুল হক। বিগত বছরের কার্যক্রম সম্পর্কে প্রতিবেদন পেশ করেন সেক্রেটারী জেনারেল সাঈদ আহমাদ মুজাদ্দেদী। স্বাগত ভাষণ প্রদান করেন আবদুস সোবহান (এমপি), ঘোষণাপত্র পাঠ করেন সহ-সভাপতি মুহিউদ্দিন খান। সম্মেলনে জাতীয় ও আন্তর্জাতিক সমস্যা সম্পর্কে বিস্তারিত আলোচনা করা হয় এবং সারাবিশ্বের বিশেষ করে বাংলাদেশের মুসলিমদের সকল সমস্যার সমাধান ও কল্যাণের জন্য আলেমরা ঐক্যবদ্ধ হয়ে কাজ করার ওপর সর্বাধিক গুরুত্ব আরোপ করা হয়। উক্ত জাতীয় ওলামা সম্মেলনে উপস্থিত উলামাদের মধ্যে রয়েছেন: আজিজুল হক, কামাল উদ্দিন জাফরী, দেলোয়ার হোসাইন সাঈদী, সুলতান যওক নদভী, আবদুল লতিফ নেজামী, জুলফিকার আহমাদ কিসমতি, আব্দুল্লাহ জাহাঙ্গীর, আতাউর রহমান খান প্রমুখ।
বার্ষিক সম্মেলন, ২০০৪
২০০৪ সালের ১৬ ডিসেম্বর মীরপুর দারুস সালামে জাতীয় শরিয়া কাউন্সিলের বার্ষিক সম্মেলন অনুষ্ঠিত হয়। সম্মেলনে সভাপতিত্ব করেন জাতীয় শরিয়া কাউন্সিলের সভাপতি উবায়দুল হক। প্রধান অতিথি হিসেবে উপস্থিত ছিলেন জাতীয় কাউন্সিলের প্রধান উপদেষ্টা আজিজুল হক। জাতীয় কাউন্সিলের ভাইস-চেয়ারম্যান আবুল কালাম মোহাম্মদ ইউসুফ তার বক্তব্যে আফগানিস্তান ও ইরাক থেকে ইঙ্গ-মার্কিন সৈন্য প্রত্যাহারের আহ্বান জানান। জাতীয় শরিয়া কাউন্সিলের সেক্রেটারি জেনারেল সাঈদ আহমাদ মুজাদ্দেদী সকল ওলামাকে একত্রে বসে সব বিষয়ে সকল সমস্যার সমাধান করার আহ্বান জানান। শাহতলীর পীর আবুল বাশারের মোনাজাতের মাধ্যমে সম্মেলন সমাপ্ত হয়।
ব্লকবাস্টার সিনেমাস
ব্লকবাস্টার সিনেমাস হলো বাংলাদেশের ঢাকায় অবস্থিত একটি সিনেপ্লেক্স। এটি ৬ সেপ্টেম্বর ২০১৩-এ যাত্রা শুরু করে। এটি দেশের বৃহত্তম মাল্টিপ্লেক্স।
ইতিহাস
২০১৩ সালের ৮ আগস্ট তারিখে মাল্টিপ্লেক্সটি চালু হওয়ার কথা থাকলেও তা হয়নি। যমুনা ফিউচার পার্কে অবস্থিত এই মাল্টিপ্লেক্সটিতে ১ সেপ্টেম্বর ২০১৩-এ একটি লাল গালিচা সংবর্ধনা হয় এবং এর ৫ দিন পরে উদ্বোধন করা হয়। মৃত্তিকা মায়া ব্লকবাস্টার সিনেমাস-এ লাল গালিচায় প্রিমিয়ার হয়েছিল। অবলিভিয়ন দেখিয়ে মাল্টিপ্লেক্স উদ্বোধন করা হয়।
বৈশিষ্ট্য
১৮৮০ আসনের এই মাল্টিপ্লেক্সে ৭৫ জন কর্মচারী কাজ করেন। ক্লাব রয়্যাল ছাড়া ব্লকবাস্টার সিনেমার প্রতিটি পর্দার জন্য ২৮০টি আসন রয়েছে। ভিআইপি দর্শকদের জন্য রয়েছে বিশেষ ব্যবস্থা। এটিতে ম্যাটিনি, ইভিনিং ও নাইট শো রয়েছে।
ধর্মপাশা উপজেলা
ধর্মপাশা বাংলাদেশের সুনামগঞ্জ জেলার অন্তর্গত একটি উপজেলা।
অবস্থান ও আয়তন
আয়তন: ৪৯৬.০৩ বর্গ কিমি। অবস্থান: ২৪°৪৭´ থেকে ২৫°১২´ উত্তর অক্ষাংশ এবং ৯০°৫৬´ থেকে ৯১°১১´ পূর্ব দ্রাঘিমাংশ। এই উপজেলার উত্তরে ভারতের মেঘালয়, দক্ষিণে নেত্রকোণা জেলার মোহনগঞ্জ উপজেলা ও বারহাট্টা উপজেলা, পূর্বে সুনামগঞ্জ জেলার তাহিরপুর উপজেলা ও জামালগঞ্জ উপজেলা, পশ্চিমে নেত্রকোণা জেলার কলমাকান্দা উপজেলা ও মোহনগঞ্জ উপজেলা। এটি কংশ এর শাখা নদীর তীরে অবস্থিত।
প্রশাসনিক এলাকা
ধর্মপাশা উপজেলায় বর্তমানে ৬টি ইউনিয়ন রয়েছে।
ইতিহাস
১৬৯১ সালের দিকে মুঘল সম্রাট আওরঙ্গজেবের শাসনামলে হুগলির মহামাণিক্য দত্ত আসামের উদ্দেশ্যে যাত্রা করেন। যাত্রাপথে তিনি কালিদহ নিম্নভূমির পাশ দিয়ে যান এবং এর প্রাকৃতিক সৌন্দর্যে বিস্মিত হন। ফলে তিনি বর্তমান ধর্মপাশায় সুখাইরে একটি জায়গির ক্রয় করেন। ১৬৯৫ সালে, জমিদার মোহনলাল সুখাইর জায়গিরের মধ্যে একটি বড় প্রাসাদ তৈরি করেছিলেন এবং ২০টি জলাভূমির উপর তাদের কর্তৃত্ব ছিল। মাইয়ুক চৌধুরীর জমিদারির সময় একজন ইংরেজ অফিসার বাঘ শিকারের জন্য টাঙ্গুয়ার হাওরে গিয়েছিলেন। ইংরেজ অফিসার তিনটি বাঘের দ্বারা বন্দী হন এবং এই খবর জমিদারের কাছে পৌঁছলে তিনি বাঘকে মুক্ত করতে গুলি করে আইন ভঙ্গ করেন। চৌধুরীকে পরে তার পরিষেবার জন্য একটি বন্দুক দেওয়া হয়েছিল। দত্ত থেকে রাই-চৌধুরী পদবি পরিবর্তনের কারণ মলয় রায় চৌধুরী ব্যাখ্যা করেছেন যে তার পূর্বপুরুষদের মধ্যে একজন সুখাইরে আসার সময় একজন দাসকে বিয়ে করেছিলেন। মহামাণিক্য দত্তের চতুর্থ বংশধর প্রতাপ রায়-চৌধুরী ইসলাম গ্রহণ করেন এবং নিকটবর্তী রাজাপুরের একটি উচ্চবিত্ত মুসলিম পরিবারের একজন মহিলাকে বিয়ে করেন। তিনি উত্তরাধিকার সূত্রে সুখাইরের জমিদারির অর্ধেক পেয়েছিলেন এবং পরে রাজাপুরের জমিদার হন। ১৭৮৭ সালে, লাউড়ের খাসিরা ব্রিটিশ ইস্ট ইন্ডিয়া কোম্পানির বিরুদ্ধে বিদ্রোহ করে তাদের অনেক পরগণা লুণ্ঠন করে (আধুনিক ধর্মপাশা উপজেলার বংশীকুন্ডা, রামদিঘা এবং সেলবারাসসহ) এবং ৮০০ জনকে হত্যা করে। সিলেটের ব্রিটিশ কালেক্টর রবার্ট লিন্ডসে এই এলাকায় সৈন্য পাঠান কিন্তু তারা পৌঁছানোর আগেই খাসিরা তাদের পাহাড়ে ফিরে যায়। ১৮৯৭ সালের ১২ জুন, একটি ভূমিকম্পের সময় এলাকাটি ব্যাপকভাবে ক্ষতিগ্রস্ত হয়েছিল যার ফলে অনেকের মৃত্যু হয়েছিল। ১৯২২ এবং ১৯২৩ সালের মধ্যে, সুখাইর নানকার বিদ্রোহের একটি বিশিষ্ট এলাকা হয়ে ওঠে। সেলবরাস জমিদার পরিবারের গোলাম জিলানী চৌধুরী ১৯৩০-এর দশকে আশরাফুন্নেসা চৌধুরানীকে বিয়ে করেন। তাদের ছেলে, আহমদ তৌফিক চৌধুরী, আহমদিয়া আন্দোলনে যোগদান করেন যেখানে তিনি খুদ্দাম-উল আহমদিয়ার আঞ্চলিক নেতা হন এবং পরে ময়মনসিংহে চলে যান যেখানে তিনি স্বাধীনতার পর আহমদিয়া মুসলিম জামাত বাংলাদেশের আমীর হন। ১৯৪২ সালে ধর্মপাশায় একটি থানা প্রতিষ্ঠিত হয়। ১৯৬৭ সালে বিষরা গ্রামে এক রাতে গুটি বসন্তে ৫০ জন মারা যায়। ১৯৮৩ সালে বাংলাদেশের রাষ্ট্রপতি হুসেইন মুহম্মদ এরশাদের বিকেন্দ্রীকরণ কর্মসূচির অংশ হিসেবে ধর্মপাশা থানাকে উপজেলায় (উপজেলা) উন্নীত করা হয়। তিন বছর পর ধর্মপাশা উপজেলায় মধ্যনগর থানা নামে একটি দ্বিতীয় থানা প্রতিষ্ঠিত হয়। ২০২১ সালের ২৬ জুলাই, খন্দকার আনোয়ারুল ইসলাম মধ্যনগর উপজেলা প্রতিষ্ঠার ঘোষণা দেন, যা কার্যকরভাবে ধর্মপাশা উপজেলাকে হ্রাস করে। ধর্মপাশা উপজেলার সেলবরষ ইউনিয়নের গাবী গ্রামের হাবীবুর রহমান নামে একজন শিক্ষাব্যাক্তিত্ব রয়েছেন। যিনি জীবনে বাদশাগঞ্জ,নেত্রকোনার বিভিন্ন শিক্ষা প্রতিষ্ঠানে কর্মরত ছিলেন। বর্তমানে তিনি লিখালিখির মাধ্যমে অবসর জীবনযাপন করছেন।
জনসংখ্যা
জনসংখ্যা ১৮২৯৬৯; পুরুষ ৯৫০০৯, মহিলা ৮৭৯৬০। মুসলিম ১৪৮৮১৪, হিন্দু ৩৩১০২, বৌদ্ধ ৯২১, খ্রিস্টান ৭ এবং অন্যান্য ১২৫।
প্রাচীন নিদর্শনাদি ও প্রত্নসম্পদ
সুখাইর জমিদার বাড়ি ও কালীমন্দির, রাজাপুর জমিদার বাড়ি, সেলবরষ জামে মসজিদ ও মহিষখলা কালীমন্দির উল্লেখযোগ্য।
ঐতিহাসিক ঘটনাবলি
১৭৮৭ সালে আসামের দুর্ধর্ষ খাসিয়ারা এ উপজেলার সেলবরষ, রামদীঘা ও বংশীকুন্ডা পরগনায় আক্রমণ চালিয়ে বহুলোককে নৃশংসভাবে হত্যা করে। ১৯২২-২৩ সালে সুখাইরে নানকার বিদ্রোহ সংঘঠিত হয়।
ধর্মীয় প্রতিষ্ঠান
মসজিদ ১৯২, মন্দির ১৭, গির্জা ৩, তীর্থস্থান ১।
শিক্ষা
গড় হার ২৬.৪%; পুরুষ ২৯.৬%, মহিলা ২৩.০%। এই উপজেলায় বেশ কয়েকটি শিক্ষা প্রতিষ্ঠান রয়েছে। সেগুলো হলো-
স্বাস্থ্য
পানীয়জলের উৎস নলকূপ ৮৩.৫৪%, পুকুর ৫.২৫%, ট্যাপ ১.০২% এবং অন্যান্য ১০.১৯%। উপজেলার অগভীর নলকূপের পানিতে মাত্রাতিরিক্ত আর্সেনিকের উপস্থিতি প্রমাণিত হয়েছে। স্যানিটেশন ব্যবস্থা এ উপজেলার ৮.৫৬% (গ্রামে ৬.৯৮% ও শহরে ৩৬.৮৭%) পরিবার স্বাস্থ্যকর এবং ৭৬.৩৫% (গ্রামে ৭৭.৫৬% ও শহরে ৫৪.৬০%) পরিবার অস্বাস্থ্যকর ল্যাট্রিন ব্যবহার করে। ১৫.০৯% পরিবারের কোনো ল্যাট্রিন সুবিধা নেই। স্বাস্থ্যকেন্দ্র উপজেলা স্বাস্থ্যকেন্দ্র ১, পল্লী স্বাস্থ্যকেন্দ্র ২, ইউনিয়ন স্বাস্থ্যকেন্দ্র ও পরিবার কল্যাণ কেন্দ্র ৫।
অর্থনীতি
ধর্মপাশা উপজেলার অধিকাংশ মানুষ কৃষির উপর নির্ভরশীল। তাছাড়া এখান থেকে সারাদেশে মাছ সরবরাহ করা হয় এবং বিদেশেও মাছ রপ্তানি করা হয়। জনগোষ্ঠীর আয়ের প্রধান উৎস কৃষি ৭৯.১০%, অকৃষি শ্রমিক ৪.২৫%, শিল্প ০.২৮%, ব্যবসা ৭.৩৬%, পরিবহণ ও যোগাযোগ ০.৭৭%, চাকরি ২.০৭%, নির্মাণ ০.২৯%, ধর্মীয় সেবা ০.১৮%, রেন্ট অ্যান্ড রেমিটেন্স ০.১৪% এবং অন্যান্য ৫.৫৬%। কৃষিভূমির মালিকানা ভূমিমালিক ৫৮.১৩%, ভূমিহীন ৪১.৮৭%। শহরে ৪৭.১৯% এবং গ্রামে ৫৮.৭৫% পরিবারের কৃষিজমি রয়েছে। প্রধান কৃষি ফসল ধান, আলু, পিঁয়াজ, রসুন, সরিষা, শাকসবজি। বিলুপ্ত বা বিলুপ্তপ্রায় ফসলাদি তিল, গম, মিষ্টি আলু, ছোলা, কাউন, খেসারি। প্রধান ফল-ফলাদি  আম, জাম, কাঁঠাল, লিচু, কলা, পেঁপে, আতা, বেল, তরমুজ।
পত্র-পত্রিকা ও সাময়িকী
সাহিত্য পত্রিকা: সাঁকো, প্রাণের হিসাব (অবলুপ্ত)। সাংস্কৃতিক প্রতিষ্ঠান- লাইব্রেরি ২, ক্লাব ৩০০, সিনেমা হল ১, মহিলা সংগঠন ১০০, খেলার মাঠ ১৫।
জলাশয়
প্রধান নদী: সুরমা। টাঙ্গুয়ার হাওর, শিয়ালদিয়া বিল, পাকেরতলা বিল, ফিরাগাঙ বিল, ধরণি বিল, জালধরা বিল, ধনকুনিয়া বিল, সারদা বিল উল্লেখযোগ্য।
প্রাকৃতিক দুর্যোগ
১৮৯৭ সালে এ উপজেলায় এক ভয়াবহ ভূমিকম্পে বহুলোকের প্রাণহানি ঘটে ও ব্যাপক ক্ষয়ক্ষতি হয়। ১৯৬৭ সালে উপজেলার বিশারা গ্রামে গুটিবসন্তে এক রাতে ৫০ জন লোক প্রাণ হারায়। এছাড়া ১৯৭৪ ও ১৯৮৮ সালের বন্যা এবং ২০০৪ সালের সুনামিতে ঘরবাড়ি, গবাদিপশু ও ফসলের ব্যাপক ক্ষতি হয়।
বিবিধ
হাটবাজার ১৪, মেলা ১০। ধর্মপাশা, মধ্যনগর, বাদশাগঞ্জ, গাছতলা, সৈয়দপুর, চামরদানী, বংশীকুন্ডা, মহিষখলা, গোলগাঁও, সুখাইর, নতুন বাজার, গোলকপুর, জয়শ্রী এবং মহিষখলা ও কাহালা গ্রামের কালীপূজার মেলা, রামদিঘা ও গলইখালীর শিবমেলা উল্লেখযোগ্য।
আনিস বাদ্রি
আনিস বাদ্রি (জন্ম: ১৮ সেপ্টেম্বর ১৯৯০) হলেন তিউনিসিয়ার একজন পেশাদার ফুটবলার, যিনি তিউনিসিয়ার ক্লাব ইএস তিউনিস এবং তিউনিসিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
উত্তর-দক্ষিণ এক্সপ্রেসওয়ে, মালয়েশিয়া
উত্তর-দক্ষিণ এক্সপ্রেসওয়ে (মালয়েশিয়া: লুইহারায়া উটরা-সেলাতান; জাভি: লিবিওর اوتارا-سلاتن; চীনা: 南北 大道, তামিল: ভিভ্রেস-টাওয়ার প্রিভেন ওয়েভ) মালয়েশীয়-থাই সীমান্তের নিকটবর্তী কেদায় বুখাত কেয়ু হিটমের কাছ থেকে ৭৭২ কিলোমিটার (৪৮০ মে) থাইল্যান্ডের পাথেকাসেম রোড (রুট 4) সাথে সংযুক্ত করা হয়), প্রাদেশিক মালয়েশিয়া দক্ষিণ অংশে জোহর বাহুর এবং সিঙ্গাপুর থেকে। এক্সপ্রেসওয়ে পশ্চিম উপদ্বীপের মালয়েশিয়ায় অনেক বড় বড় শহর ও শহর দখল করে, উপদ্বীপের পশ্চিম উপকূলে 'ব্যাকবোন' হিসেবে কাজ করে। এটি প্লাস এক্সপ্রেসওয়ে নামেও পরিচিত, হাইওয়ে এর কনসেশনেয়ার নামে প্রজেক লেবেহারা উটারা সেলাতন বারহাদ (নর্থ সাউথ এক্সপ্রেসওয়ে প্রকল্প); প্লাস হিসাবে সংক্ষেপিত। কোম্পানিটি তার নাম প্রজেক্স লিব্বারায়া ইউসাহসমা বারহাদ (পিএলএস) -এ পরিবর্তিত করেছে যা প্লাস এর একটি সহায়ক সংস্থা। মালয়েশিয়ার বারহাদ (পিএমবি)
এই এক্সপ্রেসওয়েটি উপদ্বীপে ৭ টি রাজ্যের মধ্য দিয়ে যায়: জোহর, মালাক্কা, নেগেই সেম্বিলান, সেলানগর, পেরাক, পেনাং এবং কেদা। এটি পুরানো ফেডারেল রুট ১ এর একটি দ্রুত বিকল্প প্রদান করে, এইভাবে বিভিন্ন শহর ও শহরগুলির মধ্যে ভ্রমণের সময় হ্রাস করা এক্সপ্রেসওয়ে রুট এএইচ ২ এর এশিয়ান হাইওয়ে নেটওয়ার্কের অংশ।
সংক্ষিপ্ত বিবরণ
উত্তর-দক্ষিণ এক্সপ্রেসওয়েটি দুটি প্রধান রুটে ভাগ করা হয়েছে - উত্তর রুট (ই১) এবং দক্ষিণ রুট (ই২)। উভয় রুট জোহর বাহর থেকে বুখাত কেয়ু হিটমের ফেডারেল রুট ১ (মালাককা সিটি অ্যাক্সেস প্রদানের জন্য শিম্পাং আমপট-ইং পাং অধ্যায় ব্যতীত) সমান্তরালে চলতে থাকে, যেখানে এফটি ১ (জোহর বাহার ও বুকিত কায়ু হিটম) উভয়ই টিকে থাকে যথাক্রমে ই১ এবং ই২ এর কিলোমিটার জিরো হিসাবে, যখন কুয়ালালামপুর উভয় রুট জন্য চূড়ান্ত কিলোমিটার হিসাবে কাজ করে। ই২ কে অবশ্যই ৩১০ কিলোমিটার বর্গ মাইলের সেলাঙ্গর-কুয়ালালামপুর সীমান্তে শেষ হয়, ই১ এক্সক্লুসিভ ১০৮ বকিট লঞ্জন ইন্টারচেঞ্জ কিমি ৪৬০ এ নিউ ক্লেং ভ্যালি এক্সপ্রেসওয়ে (এনকেভি) এর মাধ্যমে শহরের দিকে অগ্রসর হওয়ার পূর্বেই এক্সপ্রেসওয়ে ই১ হিসেবে গেজেটেড হয়। । উত্তর ও দক্ষিণ এক্সপ্রেস ওয়েড সেন্ট্রাল লিংক ই৬ এর মাধ্যমে ই১ এবং ই২ এক্সপ্রেসওয়ে একত্রিত হয়।
ইতিহাস
এফটি১- এর ক্রমবর্ধমান ট্র্যাফিকের ফলে ফেডারেল রুট ১ বরাবর জানজট বাঁধের কারণে উত্তর-দক্ষিণ এক্সপ্রেসওয়ে নির্মাণ করা হয়। ১৯৭৭ সালে সরকার ফেডারেল রুট ১ এর বিকল্প হিসেবে উত্তর-দক্ষিণ বিভক্ত মহাসড়ক গড়ে তুলতে প্রস্তাব দেয়, যা পরে উত্তর-দক্ষিণ এক্সপ্রেসওয়ে ই১ এবং ই২ নামে পরিচিত হবে। ফেডারেল রুট ১ বরাবর কঠোর প্রচেষ্টার ফলে নতুন হাইওয়ে নির্মাণের প্রস্তাবটি উত্থাপিত হয়েছিল  প্রকল্পটির বিশাল খরচের ফলে রাজধানীকে বেসরকারীকরণ করা হতো এবং এটি করা হত, কিন্তু সরকার কর্তৃক আহ্বানকারী কোনও কনস্ট্রাক্টরই সেই সময় অর্থনৈতিক অনিশ্চয়তার কারণে কাজ করতে ইচ্ছুক ছিল না এবং পরিকল্পনাটি বাস্তবায়ন করা সম্ভব হয়নি।  এটি ছিল টাউন ড। মহাথির মোহামাদ প্রধানমন্ত্রী হওয়ার পরেই উত্তর-দক্ষিণ এক্সপ্রেসওয়ে প্রকল্পের পুনরুজ্জীবিত হয়েছিল। প্রকল্পটি ১৯৮১ সালে চালু করা হয়েছিল।
হিমাচল প্রদেশ বিধানসভা
হিমাচল প্রদেশ বিধানসভা হচ্ছে ভারতের হিমাচল প্রদেশের এককক্ষবিশিষ্ট আইনসভা। বিধানসভার বর্তমান আসন সংখ্যা ৬৮। হিমাচল প্রদেশ ভারতের প্রথম রাজ্য যা কাগজবিহীন বিধানসভা পরিচালনা করে। এই পদ্ধতিটি "ই-বিধান" নামে পরিচিত।
আন্দ্রে শাখারভ
আন্দ্রে দিমিত্রিভিচ শাখারভ (Андре́й Дми́триевич Са́харов; জন্ম: ২১ মে, ১৯২১ - মৃত্যু: ১৪ ডিসেম্বর, ১৯৮৯) মস্কোয় জন্মগ্রহণকারী সাবেক সোভিয়েত পরমাণু বিজ্ঞানী, ভিন্নামতাবলম্বী এবং মানবাধিকার কর্মী ছিলেন। তিনি সোভিয়েত হাইড্রোজেন বোমা’র জনক হিসেবে ইতিহাসে চিহ্নিত হয়ে আছেন।
শৈশবকাল
২১ মে, ১৯২১ সালে আন্দ্রে শাখারভ মস্কোয় জন্মগ্রহণ করেন। তার পিতার নাম দিমিত্রী ইভানোভিচ শাখারভ। তিনি একজন বেসরকারী বিদ্যালয়ের পদার্থবিদ্যার শিক্ষক ছিলেন। এছাড়াও শৌখিন পিয়ানোবিদ হিসেবেও তিনি পরিচিত ছিলেন। পরবর্তীকালে তার বাবা সেকেন্ড মস্কো স্ট্যাট ইউনিভার্সিটিতেও অধ্যাপনা করেছিলেন।
দাদা ইভান শাখারভ ছিলেন জারশাসিত রাশিয়ায় একজন প্রখ্যাত আইনজীবী। তার সামাজিক সচেতনতামূলক এবং মানবতাধর্মী কর্মকাণ্ডই পরবর্তীকালে নাতি আন্দ্রে শাখারভের উপর ব্যাপকভাবে প্রভাব বিস্তার করেছিল।
শিক্ষাজীবন
মস্কো স্ট্যাট ইউনিভার্সিটিতে ১৯৩৮ সালে পড়াশোনা করেন শাখারভ। অতঃপর ১৯৪১ সালে সংঘটিত মহান দেশপ্রেমের যুদ্ধ যা ২য় বিশ্বযুদ্ধ নামে পরিচিত, ঐ সময়ে তিনি বর্তমান তুর্কমেনিস্তানের আসখাবাদে স্নাতক ডিগ্রী অর্জন করেন। তারপর ১৯৪৫ সালে লেবেদেভ ফিজিক্যাল ইন্সটিটিউটের (রাশিয়ান একাডেমি অব সাইন্সেস) 'থিওরেটিক্যাল ডিপার্টমেন্টে' পড়াশোনা করেন। ১৯৪৭ সালে তিনি ডক্টর অব ফিলোসোফী বা পিএইচডি ডিগ্রী অর্জন করেন।
কর্মজীবন
১৯৪২ সালের দিকে আলিয়ানোভস্কের একটি গবেষণাগারে কাজ করেছেন তিনি। ২য় বিশ্বযুদ্ধ শেষে মহাজাগতিক রশ্মি নিয়ে গবেষণা করে। ১৯৪৮ এর মাঝামাঝি সময়ে ইগোর কুর্চাতোভ এবং ইগোর ট্যামকে নিয়ে সোভিয়েত আণবিক বোমা প্রকল্পে অংশ নেন শাখারভ। ২৯ আগস্ট, ১৯৪৯ সালে প্রথমবারের মতো সোভিয়েত আণবিক অস্ত্র পরীক্ষা সম্পন্ন হয়। ১৯৫০ সালে সারোভে চলে যান তিনি। সেখানে তিনি প্রথমবারের মতো মেগাটন-দূরত্বের সোভিয়েত হাইড্রোজেন বোমা নক্সার মান উন্নয়নে প্রধান ভূমিকা নেন। এ নক্সাই পরবর্তীকালে শাখারভের তৃতীয় চিন্তা নামে রাশিয়া এবং টেলার-উলাম নক্সা নামে মার্কিন যুক্তরাষ্ট্রে পরিচিতি লাভ করে। ১৯৫৫ সালে আরডিএস-৩৭ নামে প্রথম পরীক্ষা চালানো হয়। এরচেয়েও ব্যাপক মাত্রায় ও একই নক্সায় শাখারভ কাজ করেছিলেন। ৫০এমটি জার বোম্বা নামে অক্টোবর, ১৯৬১ সালে পরীক্ষা চালানো হয় যা স্মরণাতীতকালের মধ্যে সবচেয়ে শক্তিশালী পারমাণবিক বোমার বিস্ফোরণ ঘটেছিল।
পরমাণু বোমা তৈরী ও প্রযুক্তিকে রাজনৈতিক সংশ্লিষ্টতা ও ব্যবহারের প্রেক্ষাপটে নিকিতা ক্রুশ্চেভের সাথে তার মতবিরোধ ঘটে। ১৯৫০-এর দশকের শেষ লগ্ন থেকে শাখারভ তার কর্মকাণ্ডে রাজনৈতিক চাপের অস্তিত্ব টের পান। ১৯৬০-এর দশকে তিনি পরমাণু অস্ত্র বিস্তারের বিরুদ্ধে অবস্থান করেন। মহাকাশে পরীক্ষণের সমাপণের লক্ষ্যে ১৯৬৩ সালে মস্কোয় আংশিক পরীক্ষা বন্ধ চুক্তি প্রণয়নে বিশেষ ভূমিকা রাখেন।
মহা বিস্ফোরণ তত্ত্ব
বেরিয়ন অপ্রতিসাম্য বিষয়টি এখনও বোধগম্য নয় - কেন মহাবিশ্বে পদার্থের থেকে প্রতিপদার্থের পরিমাণ বেশি। ধারণা করা হয়, মহাবিশ্ব যখন নবীন এবং প্রচণ্ড উত্তপ্ত ছিল তখন, এটি পরিসাংখ্যিক সাম্যাবস্থা বজায় রাখছিল অর্থাৎ এতে বেরিয়ন এবং প্রতি বেরিয়নের পরিমাণ সমান ছিল। কিন্তু বর্তমান পর্যবেক্ষণ প্রমাণ করেছে যে পর্যবেক্ষণযোগ্য মহাবিশ্ব প্রায়ো পুরোটাই পদার্থ দ্বারা গঠিত। এর সমাধানে বলা হয়েছে, বেরিওজেনেসিস নামক একটি অজ্ঞাত পদ্ধতি এই অপ্রতিসাম্যের সৃষ্টি করেছে। বেরিওজেনেসিস ঘটার জন্য আন্দ্রেই শাখারভ কতকগুলো শর্ত উত্থাপন করেন। এই শর্তগুলোতে বলা হয়েছে, মহাবিশ্বে সেই বেরিয়ন সংখ্যা থাকতে হবে যা সংরক্ষিত নয়, সি-প্রতিসাম্য এবং সিপি-প্রতিসাম্য লঙ্ঘন করতে হবে এবং মহাবিশ্বকে তাপগতীয় সাম্যাবস্থা থেকে দূরে থাকতে হবে।
রাজনৈতিক জীবন
শাখারভের রাজনৈতিক উত্থান ঘটে ১৯৬৭ সালে। এ সময় এন্টি-ব্যালেস্টিক মিসাইল সংক্রান্ত বিষয়ে সোভিয়েত-মার্কিন যুক্তরাস্ট্রের পারস্পরিক সম্পর্কে ব্যাপক প্রভাব বিস্তার করে। ২১ জুলাই, ১৯৬৭ সালে সোভিয়েত নেতৃবৃন্দের কাছে একটি গোপন বার্তা প্রেরণ করেন। এতে তিনি উল্লেখ করেন যে, আমেরিকানদেরকে তাদের কথা রক্ষা করতে দাও। সরকার তার চিঠির বিষয়বস্তুকে নাকচ করে দেন। সোভিয়েত সরকার এন্টি-ব্যালেস্টিক মিসাইল বা এবিএম নিয়ে সোভিয়েত সংবাদ সংস্থা কিংবা অন্য কোন প্রচারমাধ্যমে কোন কিছু আলোচনা করতে বারণ করেন।
মে, ১৯৬৮ সালে তিনি রিফ্লেকশন্স অন প্রোগ্রেস, পিসফুল কয়েক্সিসটেন্স, এন্ড ইনটেলেকচুয়াল ফ্রিডম শিরোনামে একটি প্রবন্ধ রচনা করেন। এতে তিনি এন্টি-ব্যালেস্টিক মিসাইল ডিফেন্সকে বিশ্বের পরমাণু যুদ্ধের প্রধান নিয়ামক শক্তি হিসেবে উল্লেখ করেন। ভিন্নমতাবলম্বীদের সংবাদপত্র স্যামিজডেটে প্রবন্ধটি প্রচারিত হয়। তারপর সোভিয়েত ইউনিয়নের বাইরে ৬ জুলাই, ১৯৬৮ সালে ডাচ শিক্ষাবিদ ও লেখক ক্যারেল ভ্যান হেট রীভের মাধ্যমে ডাচ সংবাদপত্র হেট পেরোলে প্রকাশিত হয়। এরপর নিউইয়র্ক টাইমসে প্রকাশের কারণে শাখারভকে সকল ধরনের সমর-সংক্রান্ত গবেষণা কর্ম থেকে প্রত্যাহার করে নেয়া হয় ও ফিয়ানে ফেরৎ পাঠানো হয়। ১৯৭০ সালে সোভিয়েত ইউনিয়নে মানবাধিকার কমিটির প্রতিষ্ঠাতা - ভ্যালেরি চালিডজ্‌ এবং আন্দ্রে ভার্দোখলেবভের সাথে তিনিও সরকারের পক্ষ থেকে উত্তরোত্তর ব্যাপক চাপ প্রয়োগের সম্মুখীন হন।
তিনি প্রথম সোভিয়েত ইউনিয়নে স্বাধীন ও বৈধ রাজনৈতিক সংগঠন তৈরীতে সাহায্য করেন। এছাড়াও, সোভিয়েত ইউনিয়ন সরকারের বিরোধী পক্ষ হিসেবে অগ্রণী ভূমিকা পালন করেন। ১৯৮৯ সালের মার্চ মাসে তিনি অল-ইউনিয়ন কংগ্রেস অব পিপিল'স ডেপুটিস দলের পক্ষ থেকে নতুন পার্লামেন্টের সংসদ সদস্য নির্বাচিত হন এবং ইন্টার-রিজিওনাল ডেপুটিস গ্রুপের সহ-নেতৃত্বে ছিলেন।
নজরবন্দী
thumb|upright|নিঝনি নোভগোরোডে ১৯৮০-১৯৮৬ সাল পর্যন্ত অন্তরীণ ছিলেন শাখারভ। ১৯৭৩ এবং ১৯৭৪ সালে সোভিয়েত প্রচার ও গণমাধ্যমগুলো আন্দ্রে শাখারভ এবং আলেকজাণ্ডার সোলঝেনিতসিনের কর্মকাণ্ডের দিকে তীক্ষ্ণ নজর রাখতে শুরু করে। শাখারভ সোলঝেনিতসিনকে সাথে নিয়ে রাশিয়ান দাসোবৃত্তিতে প্রত্যার্পণ করা থেকে বিরত থাকেন। ঐ সময়ে স্বল্প কয়েকজন ব্যক্তির অন্যতম হিসেবে তারা যে-কোনরূপ শাস্তিকে ভয় পেতেন না। আফগানিস্তানে সোভিয়েত আগ্রাসন ঘটে ১৯৭৯ সালে। এর প্রেক্ষিতে শাখারভ ২২ জানুয়ারী, ১৯৮০ সালে জনসমক্ষে এ ঘটনার তীব্র বিরোধিতা করেন। ফলে তাকে গোর্কি শহরে গৃহবন্দী করে রাখা হয়। শহরটি বর্তমানে নিঝনি নোভগোরোড নামে পরিচিত। ঐ সময় শহরটিতে বিদেশীদের পদচারণা বন্ধ করে রাখা হয়েছিল।
তিনজন রুশ বিজ্ঞানী - শাখারভ, অরলভ ও স্কারানস্কিকে তাদের রাজনৈতিক বিশ্বাসের কারণে জেলে বন্দী করা হয়। তাদেরকে সমর্থন করে সোভিয়েত বিজ্ঞানীরা যে আন্দোলন প্রতিষ্ঠা করেন তার নাম ছিল সাইন্টিস্ট্‌স ফর শাখারভ, অরলভ অ্যান্ড স্কারানস্কি। এই আন্দোলনের অন্যতম প্রভাবশালী নেতা ছিলেন ওয়েন চেম্বারলেইন।
সম্মাননা
১৯৭৩ সালে আন্দ্রে শাখারভ প্রথমবারের মতো নোবেল শান্তি পুরস্কারের জন্য মনোনীত হন। ১৯৭৪ সালে তিনি প্রিক্স মনডিয়াল সিনো ডেল ডুকা পদক লাভ করেন। অতঃপর তিনি ১৯৭৫ সালে নোবেল শান্তি পুরস্কারে ভূষিত হয়েছিলেন। কিন্তু সোভিয়েত ইউনিয়ন ত্যাগে সরকারিভাবে নিষেধাজ্ঞা ছিল তার। সেজন্য তার স্ত্রী নরওয়ের অসলোতে তার স্ব-লিখিত বক্তব্য পাঠ করেন। নরওয়ের নোবেল কমিটি শাখারভকে মানবজাতির পথপ্রদর্শক ও অগ্রদূত হিসেবে বর্ণনা করেন।
১৯৮০ সালে অ্যামেরিকান হিউম্যানিস্ট এসোসিয়েশনের পক্ষ থেকে 'মানবতাবাদী' হিসেবে নির্বাচিত হন তিনি। ১৯৮৮ সালে শাখারভ ইন্টারন্যাশনাল হিউম্যানিস্ট এন্ড ইথিক্যাল ইউনিয়ন কর্তৃক 'ইন্টারন্যাশনাল হিউম্যানিস্ট পদক' লাভ করেন।
বৈবাহিক জীবন
আলিয়ানোভস্কের গবেষণাগারে কর্মরত থাকা অবস্থায় ১৯৪৩ সালে ক্ল্যাভডিয়া অল্যাকসেভনা ভিখিরেভাকে বিয়ে করেন শাখারভ। তাদের এ সংসারে দুই কন্যা (লাইউবা, তানিয়া) ও এক পুত্র (দিমা) সন্তান রয়েছে। পরবর্তীতে ৮ মার্চ, ১৯৬৯ সালে দীর্ঘদিন অসুস্থ থাকার পর অল্যাকসেভনা ভিখিরেভা মৃত্যুবরণ করেন। এরপর ১৯৭২ সালে ইয়েলেনা বোনার নামীয় এক মানবাধিকার কর্মীকে বিয়ে করেন।
১৯৮০ থেকে ১৯৮৬ সালের মধ্যবর্তী সময়ে শাখারভ সোভিয়েত পুলিশের নজরদারীতে ছিলেন। ১৯৮৪ সালে তার স্ত্রী ইয়েলেনা বোনারকে আটক করা হয়। এর ফলে স্ত্রীর হৃদযন্ত্রের অস্ত্রোপচারের জন্য মার্কিন যুক্তরাষ্ট্রে ভ্রমণের অনুমোদন ও তার মুক্তির দাবীতে তিনি অনশন করেছিলেন। তাকে জোরপূর্বক হাসপাতালে প্রেরণ করা হয়। সেখানে তাকে তার অনিচ্ছাস্বত্ত্বেও জোরপূর্বক খাওয়ানো হয়। চারমাস তাকে নিবিড় পর্যবেক্ষণে রাখা হয়। আগস্ট, ১৯৮৪ সালে ইয়েলেনা বোনারকে ৫ বছরের জন্য গোর্কিতে নির্বাসনে পাঠানো হয়।
এপ্রিল, ১৯৮৫ সালে শাখারভ পুনরায় চিকিৎসাজনিত কারণে স্ত্রীর বিদেশ ভ্রমণের ব্যাপারে অনশন ধর্মঘট শুরু করেন। ফলে তাকে আবারো হাসপাতালে প্রেরণ ও জোরপূর্বক খাদ্যগ্রহণে বাধ্য করা হয়। স্ত্রীর যুক্তরাষ্ট্র ভ্রমণ চূড়ান্তভাবে অনুমোদন হবার পূর্বে অক্টোবর, ১৯৮৫ সাল পর্যন্ত তিনি হাসপাতালে ছিলেন। বোনার তার হৃদযন্ত্রের অস্ত্রোপচার সম্পন্ন হবার পর জুন, ১৯৮৬ সালে গোর্কীতে ফিরে আসেন।
শাখারভের বন্ধুমহলের অনেকেই মানব অধিকার আন্দোলনকে ব্যর্থ হিসেবে বিবেচনায় এনে তাকে অনশন ধর্মঘট করা থেকে বিরত রাখার আপ্রাণ প্রয়াস চালান। পাশাপাশি তার এ দুঃখ-দূর্দশার জন্য বোনারকে তিরস্কার ও দোষী সাব্যস্ত করেন। কিন্তু শাখারভ দাবী করেন যে, তার মানব অধিকার সংক্রান্ত ব্যক্তিগত চিন্তা-ভাবনাগুলো নিজের নৈতিক মূল্যবোধ থেকে সৃষ্ট।
শাখারভ পুরস্কার
মানবাধিকার ও স্বাধীনতা বিষয়ে আজীবন সোচ্চার ছিলেন তিনি। তাই, তার নামকে চিরভাস্বর করে রাখতে জীবিতকালেই ডিসেম্বর, ১৯৮৫ সালে ইউরোপিয়ান পার্লামেন্ট বার্ষিকভিত্তিতে শাখারভ পুরস্কার প্রবর্তনের ঘোষণা দেয়। অতঃপর ১৯৮৮ সাল থেকে অদ্যাবধি সাংবাৎসরিকভাবে মানবাধিকার ও মুক্তচিন্তার মৌলিক বিকাশে অবদানের জন্য পৃথিবীর বিভিন্ন প্রান্তে অবস্থানরত ব্যক্তি কিংবা সংগঠনকে এ পুরস্কার প্রদান করা হয়।
মহাপ্রয়াণ
থাম্ব|আর্মেনিয়ার ইয়েরেভানে আন্দ্রেই সাখারভের ভাস্কর্য ১৪ ডিসেম্বর, ১৯৮৯ সালে স্থানীয় সময় রাত ৯টার পর শাখারভ তার পাঠকক্ষে যান। উদ্দেশ্য ছিল কংগ্রেসে একটি গুরুত্বপূর্ণ বক্তৃতার প্রস্তুতি-পর্ব সেড়ে নেয়া। স্ত্রী এলেনা বোনার রাত ১১টায় শাখারভের পূর্ব-ঘোষণার প্রেক্ষাপটে তাকে ডাকতে যান। কিন্তু তিনি মেঝেতে তার নিশ্চল দেহ দেখতে পান। আকস্মিকভাবে হৃদযন্ত্রের ক্রিয়া বন্ধজনিত কারণে ৬৮ বছর বয়সে তিনি মৃত্যুবরণ করেন। পরবর্তীতে মস্কোয় অবস্থিত ভোসট্রায়াকোভস্কোয় সিমেট্রিতে তাকে সমাহিত করা হয়।
টমি গ্রীনহফ
টমাস গ্রীনহফ (Tommy Greenhough; জন্ম: ৯ নভেম্বর, ১৯৩১ - মৃত্যু: ১৫ সেপ্টেম্বর, ২০০৯) ল্যাঙ্কাশায়ারের রোচডেল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিক থেকে শুরু করে ১৯৬০-এর দশকের শুরুরদিক পর্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ ডানহাতি লেগ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন টম গ্রীনহফ।
প্রথম-শ্রেণীর ক্রিকেট
১৯৫১ সাল থেকে ১৯৬৬ সাল পর্যন্ত টমি গ্রীনহফের প্রথম-শ্রেণীর খেলোয়াড়ী জীবন চলমান ছিল। ক্রমশঃ অপ্রচলিত হতে থাকা বিলুপ্ত গুগলি সহযোগে লেগ স্পিনার হিসেবে টমি গ্রীনহফের আবির্ভাব ঘটে। বেশ দূর থেকে তিনি বলকে পর্যাপ্ত বাঁক খাওয়াতে পারতেন। দুইবার এক মৌসুমে ১০০ উইকেট লাভ করেছেন।
ডগ রাইট, এরিক হোলিস ও রলি জেনকিন্সের অবসর গ্রহণের পর ব্রুস ডুল্যান্ড ও গামিনি গুনেসেনা’র সাথে কাউন্টি দলের লেগ স্পিনার হিসেবে খেলতেন। ১৯৪০-এর দশকের পর ঘাষাচ্ছদনযুক্ত পিচে দূর্দান্ত সাফল্য পান।
১৯৫১ সালের শুরুরদিকে ল্যাঙ্কাশায়ারের পক্ষে প্রথম খেলেন। এর পূর্বে লীগের ক্লাব ক্রিকেটে ফিল্ডহাউজের পক্ষে খেলতেন। তবে, ১৯৫৬ সালের পূর্ব-পর্যন্ত খুব কমই প্রথম একাদশের সদস্য হতে পেরেছিলেন। ঐ মৌসুমে আঠারো রানের কম গড়ে ৬৬ উইকেট লাভ করেছিলেন তিনি। রয় ট্যাটারসল ও ম্যালকম হিল্টনের সাথে স্মরণীয় ত্রয়ী-স্পিনার হিসেবে আবির্ভূত হন।
১৯৫৭ সালে গ্রীনহফের স্পিন দূর্বলতা ধরা পড়ে। ফলশ্রুতিতে, ১৯৫৮ সালে প্রথম একাদশের সদস্যরূপে আটাশটি খেলার মধ্যে মাত্র আটটি খেলায় অংশ নিতে পেরেছিলেন। তবে, ১৯৫ সালের শুষ্ক গ্রীষ্মে বিস্ময়করভাবে ট্যাটারসল ও হিল্টনকে পাশ কাটিয়ে অগ্রসর হন। এক পর্যায়ে তাকে ভারত দলের বিপক্ষে খেলার জন্যে ইংল্যান্ড দলে অন্তর্ভুক্ত করা হয়। ব্যাটিং উপযোগী পিচ থেকে সফলতা পেলেও খুব শীঘ্রই নিজের বোলিং করার পর সামলিয়ে নেয়ার দূর্বলতা চোখে পড়ে। এর পূর্বেও তার এ সমস্যার সমাধান করা হয়। আঠারোটি কাউন্টি খেলায় ৯৩ উইকেট লাভ করলেও পাঁচটি খেলায় সঠিকভাবে দৌঁড়ুতে পারেননি। তাহলে হয়তোবা প্রায় দেড়শত উইকেট পেতেন ও নিজেকে ইংল্যান্ডের শীর্ষ উইকেট শিকারীতে পরিণত করতে পারতেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন টমি গ্রীনহফ। ৪ জুন, ১৯৫৯ তারিখে নটিংহামে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৮ আগস্ট, ১৯৬০ তারিখে ওভালে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
অংশগ্রহণকৃত চার টেস্টের সবকটি’ই নিজ দেশে খেলেছেন। ১৯৫৯ সালে ভারতের বিপক্ষে তিনটি ও পরবর্তী গ্রীষ্মে দক্ষিণ আফ্রিকার বিপক্ষে একটি টেস্টে অংশ নেন। লর্ডসে নিজস্ব দ্বিতীয় টেস্টে ভারতের প্রথম ইনিংসে ৫/৩৫ পান। প্রাপ্ত ১৬ উইকেট লাভ গড়ে ২২.৩১ গড়ে রান খরচ করেছিলেন। তবে, ক্রমাগত আঙ্গুলের চোঁট ও দূর্বলমানের ব্যাটিংয়ের কারণে তাকে দলের বাইরে রাখা হয়।
অবসর
১৯৬০ সালে ল্যাঙ্কাশায়ারের পক্ষে টমি গ্রীনহফ ১১১ উইকেট দখল করেন ও দক্ষিণ আফ্রিকার বিপক্ষে এক টেস্টে অংশ নেন। কিন্তু, ১৯৬১ সালে প্রথমবারের মতো ক্রমাগত আঙ্গুলের আঘাতে স্বাভাবিক ক্রীড়াশৈলী প্রদর্শনে ব্যর্থ হন। আরোগ্যলাভের পর আবারও তিনি স্পিনের সমস্যায় ভুগেন। কেবলমাত্র দূর্বল কাউন্টি দলের বিপক্ষেই কিছু সফলতার স্বাক্ষর রাখেন।
আঙ্গুলের সমস্যার কারণে ১৯৬৪ সালের অধিকাংশ সময়ই মাঠের বাইরে অবস্থান করতে বাধ্য হন। ঐ মৌসুমে তাকে আর্থিক সুবিধে গ্রহণের খেলার জন্যে মনোনীত হন। এ পর্যায়ে তিনি তার দক্ষতার বহিঃপ্রকাশ ঘটিয়েছিলেন। নিজস্ব শেষ কাউন্টি খেলায় ওরচেস্টারশায়ারের বিপক্ষে ব্যক্তিগত সেরা বোলিং পরিসংখ্যান ৭/৫৬ লাভ করেন। এর পূর্বেকার খেলায় মেরিলেবোন ক্রিকেট ক্লাবের বিপক্ষে ৭/১০৮ পেয়েছিলেন।
১৯৬৫ সালে শারীরিকভাবে সুস্থ হলেও ১৯৬৪ সালের শেষদিকের সুন্দর ক্রীড়াশৈলীর প্রদর্শন অব্যাহত রাখতে পারেননি। জুলাই, ১৯৬৬ সালে কোনরূপ আনুষ্ঠানিকতা ছাড়াই তাকে দল থেকে বাদ দেয়া হয়। এরপর তিনি সাউথ ল্যাঙ্কাশায়ার লীগে খেলেন। ১৯৭৭ সালে তার মূল ক্লাব ফিল্ডহাউজের পক্ষ থেকে সম্মানিত করা হয়। ১৫ সেপ্টেম্বর, ২০০৯ তারিখে ৭৭ বছর বয়সে টমি গ্রীনহফের দেহাবসান ঘটে।
মূল্যায়ন
ক্রিকেট লেখক কলিন বেটম্যান মন্তব্য করেন যে, সর্বোপরী টেস্ট ক্রিকেটে অংশগ্রহণের সুযোগ পেয়েছিলেন টমি গ্রীনহফ, এটিই পরম বিস্ময়কর ছিল। ল্যাঙ্কাশায়ারের তরুণ খেলোয়াড় হিসেবে শীতকালে তুলা কারখানায় কাজ করতেন ও ক্রেনের নিচের চাপা পড়েন। উভয় পা-ই গুরুতরভাবে ভেঙ্গে যায় ও তার পা ভিন্ন আকার ধারণ করে। তাসত্ত্বেও, তিনি এ বাঁধা-বিঘ্ন অতিক্রম করে দেশের অন্যতম সৃজনশীল লেগ ব্রেক বোলার হিসেবে পরিচিত হন। দূর্দান্ত খেলে ১৯৫৯ সালে ইংল্যান্ড দলে খেলার জন্য আমন্ত্রণবার্তা পান। ১৯৬০ সালে ওয়েস্ট ইন্ডিজ গমন করেন। তবে, আত্মবিশ্বাসের অভাবহেতু তাকে কোন টেস্টে খেলানো হয়নি।
ডগ রাইট কিংবা রলি জেনকিন্সের ন্যায় তার স্পিন বোলিং ছিল না। তবে, ব্যতিক্রমীপন্থায় গুগলি বোলিং করতেন। কিছুটা দৌঁড়ে ধীরগতিসম্পন্ন বোলারের ন্যায় বোলিংকর্মে অগ্রসর হতেন। ১৯৫৯ ও ১৯৬০ সালে ব্রায়ান স্ট্যাদামের সাথে বিশ্বযুদ্ধ পরবর্তী সেরা জুটি গড়েন। তবে, এ দুই বছর বাদে ক্রমাগত আঘাতপ্রাপ্তি, দূর্বল ক্রীড়াশৈলীর কারণে তাকে নিরাশ হতে হয়।
বালাপুর জমিদার বাড়ি
বালাপুর জমিদার বাড়ি বাংলাদেশ এর নরসিংদী জেলার নরসিংদী সদর উপজেলার বালাপুর গ্রামে অবস্থিত এক ঐতিহাসিক জমিদার বাড়ি।
ইতিহাস
বালাপুর জমিদার বাড়ির প্রতিষ্ঠাতা জমিদার বাবু নবীনচন্দ্র সাহা। তবে কবে নাগাদ এই জমিদার বাড়িটি প্রতিষ্ঠিত হয় তা জানা যায়নি। প্রায় ৩২০ বিঘা জমির উপর এই জমিদার বাড়িটি নির্মাণ করা হয়। এখানে একটি একতলা ভবন, একটি দোতালা ভবন ও একটি তিনতলা ভবন তৈরি করা হয়েছিল যা এখনো দাঁড়িয়ে আছে। এই জমিদার বাড়ির জমিদাররা ছিলেন সংস্কৃতিমান। সন্ধ্যা নামলেই জমিদার বাড়িতে প্রতিদিন ডাক ঢোলের বাজনা বাজা শুরু হত। বিভিন্ন ধরনের নাটক, পালা গানসহ আরো অনেক ধরনের সাংস্কৃতিক অনুষ্ঠান হতো। ১৯৪৭ সালে ভারতবর্ষ ভাগ হলে তারা তাদের জমিজমা মন্দিরের নামে উইল করে দিয়ে এই দেশ ছেড়ে ভারতের কলকাতায় চলে যান।
জমিদার বাড়ির অবকাঠামো
৩২০ বিঘা জমির উপর একটি একতলা, একটি দুইতলা ও একটি তিনতলা ভবন রয়েছে। তিনতলা ভবনটি একশত এক (১০১) কক্ষ বিশিষ্ট ভবন। ৯২ শতক জমি জুড়ে একটি পুকুর রয়েছে। পুকুরটিতে পুরুষ এবং মহিলাদের জন্য আলাদা আলাদা ঘাট রয়েছে। এছাড়াও জমিদার বাড়িটিতে একটি মন্দির ও দুর্গাপূজার মণ্ডপ রয়েছে।
বর্তমান অবস্থা
বাড়িটি তত্ত্বাবধায়নে না থাকার কারণে চারদিক লতাপাতায় জরাজীর্ণ হয়ে রয়েছে। এছাড়াও ভবনগুলোও ধসে পড়তেছে।
যোগাযোগ ব্যবস্থা
ঢাকা থেকে যেতে হলে কুড়িল বিশ্বরোড থেকে
রাজকুমারী আলিয়া তাবাআ
প্রিন্সেস আলিয়া তাবাআ (জন্ম: ১৫ সেপ্টেম্বর, ১৯৬৪) হলেন প্রিন্স ফয়সাল বিন হোসেনের প্রাক্তন স্ত্রী।
আলিয়া ও ফয়সালের চারজন সন্তান রয়েছেঃ
আলিয়া জর্ডানের আম্মান আহলিয়্যাহ স্কুল ফর গার্লসে পড়াশোনা করেছিলেন। পরবর্তীকালে তিনি সাসেক্স বিশ্ববিদ্যালয়ে পড়েন, যেখানে তিনি আন্তর্জাতিক সম্পর্ক নিয়ে পড়াশোনা করেন।
তিনি বর্তমানে প্রমিস ওয়েলফেয়ার সোসাইটির সভাপতি । তিনি একাধিক স্ক্লেরোসিস ফাউন্ডেশনেরও সভাপতি। ২০০৬ সালের পরে জর্ডানের রানী নূরের মত সেরিব্রাল প্যালসি ফাউন্ডেশনের সভাপতি হন।
স্যাম ওয়াটারস্টন
স্যামুয়েল অ্যাটকিনসন ওয়াটারস্টন (Samuel Atkinson Waterston; জন্ম: ১৫ নভেম্বর ১৯৪০) হলেন একজন মার্কিন অভিনেতা, প্রযোজক ও পরিচালক। পঞ্চাশ বছরের অধিক সময়ের কর্মজীবনে তিনি আশিটির অধিক চলচ্চিত্র ও টেলিভিশন নাটকে অভিনয় করেছেন। তিনি দ্য কিলিং ফিল্ডস (১৯৮৪) চলচ্চিত্রে সিডনি শানবার্গ অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দ্য গ্রেট গ্যাটসবি (১৯৭৪), দ্য রুম আপস্টেয়ার্স (১৯৮৭), ক্রাইমস অ্যান্ড মিসডেমিনর্স (১৯৮৯), এবং দ্য ম্যান ইন দ্য মুন (১৯৯১)।
ওয়াটারস্টন আই উইল ফ্লাই অ্যাওয়ে টেলিভিশনে ধারাবাহিকে অভিনয় করে একটি গোল্ডেন গ্লোব পুরস্কার অর্জন করেন ও দুটি প্রাইমটাইম এমি পুরস্কারের মনোনয়ন লাভ করেন। এছাড়া তিনি এনবিসি'র টেলিভিশন ধারাবাহিক ল অ্যান্ড অর্ডার-এ জ্যাক ম্যাকয় চরিত্রে অভিনয় করে জনপ্রিয়তা লাভ করেন এবং একাধিক গোল্ডেন গ্লোব, প্রাইমটাইম এমি ও স্ক্রিন অ্যাক্টরস গিল্ড পুরস্কার ের মনোনয়ন লাভ করেন এবং একটি স্ক্রিন অ্যাক্টরস গিল্ড পুরস্কার অর্জন করেন। ব্রডওয়ে মঞ্চে তিনি অ্যাব লিংকন ইন ইলিনয় নাটকে অভিনয় করে একটি টনি পুরস্কার ও একটি ড্রামা ডেস্ক পুরস্কারের মনোনয়ন লাভ করেন।
প্রারম্ভিক জীবন
ওয়াটারস্টন ১৯৪০ সালের ১৫ই নভেম্বর ম্যাসাচুসেট্‌সের ক্যামব্রিজে জন্মগ্রহণ করেন। তার পিতা জর্জ শাইচিল ওয়াটারস্টন ছিলেন একজন শব্দবিজ্ঞান ও ভাষাবিজ্ঞানের শিক্ষক। তিনি স্কটল্যান্ডের লিথ শহর থেকে মার্কিন যুক্তরাষ্ট্রে আসেন। তার মাতা অ্যালিস টাকার (জন্মনাম: অ্যাটকিনসন) ছিলেন একজন ল্যান্ডস্কেপ চিত্রশিল্পী। তিনি ইংরেজ বংশোদ্ভূত ও মেফ্লাওয়ার অভিবাসীদের বংশধর। ওয়াটারস্টন তার চার ভাইবোনের মধ্যে তৃতীয়। তার অন্য ভাইবোনেরা হলেন রবার্টা, জর্জ ও এলেন।
রবিন ডেনহোম
রবিন এম ডেনহোম (সামুত; জন্ম: ২৭ মে ১৯৬৩) একজন অস্ট্রেলিয়ান ব্যবসায়িক নির্বাহী। ২০১৮ সালের নভেম্বরে ডেনহোম টেসলার চেয়ারম্যান হিসাবে ইলন মাস্ক ের স্থলাভিষিক্ত হন।
জীবনের প্রথমার্ধ
ডেনহোম ১৯৬৩ সালের ২৭মে মিলপেরা, নিউ সাউথ ওয়েলসে জন্মগ্রহণ করেন। তার বাবা-মা ১৯৫০-এর দশকে অস্ট্রেলিয়ায় অভিবাসিত হয়ে লিবিয়ার ত্রিপোলিতে দেখা করেন এবং বিয়ে করেন। তার বাবার পাশে মাল্টিজ এবং ইতালীয় বংশ এবং তার মায়ের পাশে মাল্টিজ এবং স্কটিশ বংশ রয়েছে;  তার বাবা পাঁচটি ভাষায় কথা বলতেন।
ডেনহোম তার বড় ভাই এবং ছোট বোনের সাথে সিডনি শহরতলির লুগারনোতে বেড়ে ওঠেন। তার বাবা একজন ওয়েল্ডার হিসেবে কাজ করতেন এবং তার মা ছিলেন লেজার মেশিন অপারেটর। তার বয়স যখন সাত বছর, পরিবার মিলপেরার একটি সার্ভিস স্টেশন এবং ওয়ার্কশপ কিনেছিল। ডেনহোম আর্থিক হিসাব পরিচালনা করেন, গাড়ি মেরামত করেন, পেট্রোল পাম্প করেন এবং গাড়ির প্রতি আগ্রহী হন। তিনি পিকহার্স্ট হাই স্কুলে পড়েন।
ডেনহোম সিডনি বিশ্ববিদ্যালয় থেকে অর্থনীতিতে স্নাতক ডিগ্রি এবং ১৯৯৯ সালে নিউ সাউথ ওয়েলস বিশ্ববিদ্যালয় থেকে বাণিজ্যে স্নাতকোত্তর ডিগ্রি নিয়ে স্নাতক হন। ডেনহোম অস্ট্রেলিয়া এবং নিউজিল্যান্ডের রাজকীয় সনদপ্রাপ্ত হিসাববিদ ইনস্টিটিউটের সদস্য।
আলচি বৌদ্ধবিহার
আলচি বৌদ্ধবিহার বা আলচি ছোস-'খোর (, বৌদ্ধবিহার সমষ্টি) ভারতের জম্মু ও কাশ্মীর রাজ্যের লাদাখ অঞ্চলের লেহ জেলার আলচি গ্রামে অবস্থিত একটি প্রাচীন বৌদ্ধবিহার। এই বৌদ্ধবিহার সমষ্টি ছয়টি মন্দির এবং তিনটি চিত্রায়িত স্তূপ বা কা-কা-নি ম্ছোদ-র্তেন নিয়ে গঠিত।   লাদাখ অঞ্চলে বৌদ্ধবিহারগুলির মধ্যে একমাত্র আলচি বৌদ্ধবিহারকে বিস্তারিত ভাবে অধ্যয়ন করা হয়েছে।
ইতিহাস
আলচি বৌদ্ধবিহারের প্রতিষ্ঠাতা হিসেবে রিন-ছেন-ব্জাং-পো (জীবনকাল: ৯৫৮-১০৫৫) নামক বিখ্যাত তিব্বতী বৌদ্ধ পন্ডিতের উল্লেখ করা হয়। কিন্তু রজার গোয়েপ্পার এই বিহারের সবচেয়ে পুরাতন ভবনগুলির মধ্য অন্যতম গ্সুম-ব্র্তসেগ্স মন্দিরটি ত্রয়োদশ শতাব্দীর প্রথম চতুর্থাংশে নির্মিত হয়েছিল বলে হিসেব করেছেন। এই মন্দিরের তৃতীয় তলার প্রবেশদ্বারের দেওয়ালে 'ব্রি-কুং-ব্কা'-ব্র্গ্যুদ ধর্মসম্প্রদায়ের যোগীদের চিত্রে এই ধর্মসম্প্রদায়ের প্রতিষ্ঠাতা 'জিগ-র্তেন-ম্গোন-পো-রিন-ছেন-দ্পালের (জীবনকাল: ১১৪৩-১২১৭) চিত্র শেষে আঁকা হয়েছে বলে মনে করা হয় যে এই মন্দির 'জিগ-র্তেন-ম্গোন-পো-রিন-ছেন-দ্পালের মৃত্যুর পর ত্রয়োদশ শতাব্দীর শুরুতে নির্মিত হয়েছে।  এই সময় আলচি সহ নিম্ন লাদাখ মধ্য তিব্বতের 'ব্রো নামক পরিবারগোষ্ঠীর শাসনাধীন ছিল।
স্থাপত্য
আলচি বৌদ্ধবিহার সমষ্টির ছয়টি মন্দিরের মধ্যে 'দু-খাং, গ্সুম-ব্র্তসেগ্স এবং 'জাম-দ্পাল ল্হা-খাং  উল্লেখযোগ্য। এই সমষ্টিতে লো-ৎসা-বা ল্হা-খাং  এবং ল্হা-খাং সো-মা  নামক আরো দুইটি মন্দির বর্তমান। এছাড়াও তিনটি চিত্রায়িত স্তূপ বা কা-কা-নি ম্ছোদ-র্তেনও এই সমষ্টির অন্তর্গত।
'দু-খাং
আলচি বৌদ্ধবিহার সমষ্টির মধ্যে সর্বাপেক্ষা প্রাচীন ভবন হিসেবে 'দু-খাং বিবেচিত হয়, কিন্তু এই ভবন এবং গ্সুম-ব্র্তসেগ্স ভবনের প্রতিষ্ঠার মধ্যেকার সময়কাল সম্বন্ধে সঠিক তথ্য পাওয়া যায় না। এই মন্দিরের পেছনের দিকে বৈরোচনের ভাস্কর্য ও সংলগ্ন চিত্রগুলির অঙ্কন পদ্ধতির মধ্যে বিশেষ পার্থক্য না থাকলেও মন্দিরের বারান্দা এবং দ্বারদেশের চিত্রগুলির মধ্যে কালের পার্থক্য পরিলক্ষিত হয়। এই ভবনের সামনের দিকে পরবর্তীকালে দুই পাশে দুইটি মিনার তৈরী হয়, যার মধ্যে বামদিকের মিনারটি বর্তমানে অক্ষত অবস্থায় রয়েছে। এই মিনারেরর ওপরের দিকে একটি প্রকোষ্ঠের দুইপাশে ও প্রবেশপথের দেওয়াল চিত্রায়িত। গৌতম বুদ্ধের শিক্ষা সংক্রান্ত এই চিত্রগুলি গাঢ় বাদামী ও হলুদ রঙ দিয়ে আঁকা এবং আলচি বৌদ্ধবিহারের অন্যান্য চিত্রকলা থেকে ভিন্ন প্রকৃতির। ডানদিকের মিনারে বোধিসত্ত্ব মৈত্রেয়র একটি সাম্প্রতিক চিত্র অঙ্কিত রয়েছে। মিনার ও বারান্দার সামনে পরবর্তীকালে উঠোন তৈরী হয়। এই অংশের চিত্রগুলির বৈশিষ্ট্য সুমস্তেগ ভবনের চিত্রগুলির বৈশিষ্ট্যের সঙ্গে মিলে যায়। এই অংশের মাঝখানে একটি ম্ছোদ-র্তেন অবস্থিত যার মধ্যে একটি অপেক্ষাকৃত ছোট ম্ছোদ-র্তেন বর্তমান। মন্দিরের প্রবেশদ্বারে ভবচক্রের চিত্র বর্তমান। দ্বাদশ শতাব্দীতে তৈরী এই মন্দিরের দ্বারদেশটি গৌতম বুদ্ধের জীবনের বিভিন্ন ঘটনা সংবলিত কারুকার্যময় কাঠ দিয়ে তৈরী।
গ্সুম-ব্র্তসেগ্স
তিনতল বিশিষ্ট গ্সুম-ব্র্তসেগ্স মন্দিরটি পাথর দিয়ে নির্মিত একটি তিব্বতী স্থাপত্য, যদিও এই ভবনের কাঠের কাজ, চিত্রকলা ও মাটির মূর্তিগুলি কাশ্মীরি শিল্পীদের দ্বারা নির্মিত। একতলা ও দোতলার দেবালয়ের প্রত্যেকটির মাপ x  এবং কুলুঙ্গিগুলি  চওড়া এবং  উচ্চ। কুলুঙ্গিগুলিতে প্রায়  উঁচু দন্ডায়মান তিনটি বোধিসত্ত্বের মূর্তি, প্রতি কুলুঙ্গিতে চারজন করে বৌদ্ধ দেবমূর্তি ও দুইজন করে দেবীমূর্তি বর্তমান। এই মন্দিরের তিনতলার মূল কাঠের দরজা বাদ দিলে বাকি অংশ অক্ষত রয়েছে। মন্দিরের তৃতীয় তলার পেছনের দিকে  উচ্চ মৈত্রেয় বোধিসত্ত্বের চিত্র বর্তমান। এই চিত্রের ডানপাশে অবলোকিতেশ্বর এবং বামপাশে মঞ্জুশ্রীর চিত্র বর্তমান। এই চিত্রগুলির প্রত্যকটির চারটি করে হাত বিভিন্ন মুদ্রায় চিত্রায়িত। এই চিত্রগুলির পরিধানের বস্ত্রগুলিতে বিভিন্ন ঘটনা চিত্রায়িত করা আছে। মৈত্রেয় বোধিসত্ত্বের ধুতিতে গৌতম বুদ্ধের জীবন, অবলোকিতেশ্বরের ধুতিতে পবিত্র স্থান এবং মঞ্জুশ্রীর ধুতিতে চুরাশিজন মহাসিদ্ধের ছবি আঁকা রয়েছে।  মৈত্রেয় বোধিসত্ত্বের ধুতিতে গৌতম বুদ্ধের জীবন  মাপের আটচল্লিশটি গোলাকৃতি লাল রঙের পদকের ন্যায় আকৃতিতে চিত্রায়িত। গৌতম বুদ্ধের জীবনের চিত্রগুলি মৈত্রেয় বোধিসত্ত্বের ডান পা থেকে শুরু করে ক্রমানুসারে অণুভূমিকভাবে সজ্জিত পদকে নিচের দিকে গিয়ে বিপরীত পায়ের নীচ থেকে ওপরে চিত্রায়িত। দুই পায়ের মাঝের ধুতির অংশে চিত্রগুলি ওপর থেকে নিচের দিকে সজ্জিত।
'জাম-দ্পাল ল্হা-খাং
এই মন্দিরের মধ্য অবস্থিত চারটি মঞ্জুশ্রী মূর্তিকে কেন্দ্র করে x  চতুর্ভূজাকৃতি এই ভবনটি গড়ে উঠেছে।  উচ্চ কেন্দ্রের মঞ্চটি থেকে চারটি স্তম্ভ নির্গত হয়েছে যা ছাদের পরস্পরছেদী কড়িকাঠকে ধরে রেখেছে। এই কেন্দ্রীয় মঞ্চের ওপর প্রায়  উচ্চ সিংহাসন অবস্থিত যার ওপর চারটি মঞ্জুশ্রী মূর্তি পরস্পরের দিকে পিঠ রেখে বসে রয়েছে। এই মূর্তিগুলির চারপাশে বিভিন্ন জন্তু, দেবতা, মকর প্রভৃতির মূর্তি রয়েছে।
জুজানা স্তেভুলোভা
জুজানা স্তেভুলোভা হলেন ১৯৮৪ সালে জন্ম নেওয়া একজন স্লোভাকীয় আইনজীবী, প্রভাষক ও মানবাধিকার কর্মী, যিনি দেশটিতে শরণার্থী ও অভিবাসীদের অধিকার নিয়ে কাজ করে থাকেন। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। তিনি স্লোভাকিয়ার ত্রানভা বিশ্ববিদ্যালয়ে প্রভাষক হিসেবে কর্মরত আছেন। তিনি দেশটিতে আগত অভিবাসী ও শরণার্থীদের রাজনৈতিক আশ্রয় প্রদানের জন্য কাজ করে চলেছেন।
জীবনী
জুজানা স্তেভুলোভা ১৯৮৪ সালে মধ্য ইউরোপের রাষ্ট্র স্লোভাকিয়ায় জন্মগ্রহণ করেন। তিনি দেশটির ত্রানভা বিশ্ববিদ্যালয়ে প্রভাষক হিসেবে কর্মরত আছেন। ত্রানভা বিশ্ববিদ্যালয় ১৬৩৫ সালে প্রতিষ্ঠিত হয়েছিল। তিনি স্লোভাকিয়ায় অভিবাসী ও শরণার্থীদের স্বার্থ সংশ্লিষ্ট অন্তর্ভুক্তিমূলক কর্মসূচি প্রণয়নে অবদান রেখেছেন।
পুরস্কার
জুজানা স্তেভুলোভা তার কর্মকাণ্ডের স্বীকৃতিস্বরূপ ২০১৬ সালে আন্তর্জাতিক সাহসী নারী পুরস্কার লাভ করেন। তিনি প্রথম স্লোভাকীয় হিসেবে আন্তর্জাতিক সাহসী নারী পুরস্কার লাভ করেছেন।
ইঙ্গ-আফগান যুদ্ধ
ইঙ্গ-আফগান যুদ্ধ দ্বারা বোঝায়:
নন্দুরবার
নন্দুরবার (Nandurbar) ভারতের মহারাষ্ট্র রাজ্যের নন্দুরবার জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১০ মিটার (৬৮৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে নান্দুরবার শহরের জনসংখ্যা হল ৯৪,৩৬৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে নান্দুরবার এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।